
BOSNA I HERCEGOVINA

REPUBLIKA SRPSKA

OSNOVNI SUD U TESLIĆU
Broj: 87 0 K 039377 23 K                                               Pravosnažna dana 09.07.2026. godine
Teslić, 27.11.2024. godine

U IME REPUBLIKE SRPSKE!


Osnovni sud u Tesliću, u vijeću sastavljenom od sudija Đuričić Dragane, kao predsjednika vijeća, Mikanović Ljiljane i Kadrić Avde kao članova vijeća, uz učešće Lažetić Aleksandre, kao zapisničara, u krivičnom predmetu optuženog A. E., zbog krivičnog djela neovlaštena proizvodnja i promet opojnih droga iz člana 207. stav 1. Krivičnog zakonika Republike Srpske, povodom optužnice Okružnog javnog tužilaštva u Doboju broj T15 0 KT 0036148 23 od 15.06.2023. godine, nakon održanog glavnog, usmenog i javnog pretresa, održanog dana 25.11.2024. godine u prisustvu Okružnog javnog tužioca Rubil Gorana, branioca optuženog Popović Veselinke, advokata iz Teslića i optuženog lično, donio je dana 27.11.2024. godine i istog dana javno objavio slijedeću
P R E S U D U



OPTUŽENI: A. E. zvani „S.“, sin H. i majke S. r. H.,rođen [...]. godine u D., nastanjen u mjestu D. R., opština T., po nacionalnosti [...]., državljanin BiH, JMB: [...]., pismen, završio osnovnu školu, radnik, oženjen, otac dvoje djece, lošeg imovnog stanja,, ne vodi se postupak za drugo krivično djelo, osuđivan presudom [...].
K r i v     j e



Što je

U vremenskom periodu od 25.10.2022. godine pa do 02.11.2022. godine u mjestu D.R., opština T., iako je bio svjestan i znao da se radi o opojnoj drogi marihuana, te da je držanje navedene opojne droge zabranjena građanima, a što je i htio, suprotno odredbama člana 4. stav 1. i člana 19. stav 1. Zakona o sprečavanju i suzbijanju zloupotrebe opojnih droga („Službeni glasnik Bosne i Hercegovine broj 8/06), u kući koju koristi za stanovanje držao radi dalje prodaje i prodavao opojnu drogu drugim licima, pa je tako dana 25.10.2022. godine S. A. prodao paketić opojne droge neto mase 1,2479 grama za novčani iznos od 20,00 KM, a dana 02.11.2022. godine prilikom vršenja pretresa porodične kuće koju koristi za stanovanje A. E., od strane policijskih službenika Policijske uprave Doboj postupajući po naredbi o pretresu Osnovnog suda u Tesliću broj 87 0 K 039377 22 Kpp  od 31.10.2022. godine pronađena je i oduzeta digitalna vaga manjih dimenzija, dva paketića sačinjena od PVC vrećica sa sadržajem zelene biljne materije neto mase 48,407 grama i 48,290 i jedan paketić sačinjen od PVC folije sa sadržajem osušenih biljnih vrhova zelene do smeđe boje neto mase 0,3744 grama, tri novčanice u apoenu od 50 KM (pedeset konvertibilnih maraka) serijskih brojeva F15171973, HO4109913, HO4641281, jedna novčanica u apoenu od 20 KM (dvadeset konvertibilnih maraka) serijskog broja H10015089, jedna novčanica u apeonu od 10 KM (deset konvertibilnih maraka) serijskog broja GO866280 i jedna novčanica u apoenu od 10 (deset) eura serijskog broja 291799, a za koju biljnu materiju je vještačenjem utvrđeno da sadrži psihotropnu supstancu tetrahidrokanabinol koji je sastojak biljke konoplje Cannabis sativa L koja se nalazi na listi opojnih droga Tabela 1 pod rednim brojem 13. i koja u sebi sadrži psihoaktivnu supstancu tetrahidrokanabinol koji se nalazi na listi psihotropnih tvari Tabela 1 pod rednim brojem 26., 
dakle, neovlašteno prodavao i radi prodaje držao supstance koje su proglašene za opojne droge,


čime je učinio krivično djelo neovlaštena proizvodnja i promet opojnih droga iz člana 207. stav 1. Krivičnog zakonika Republike Srpske, pa mu vijeće  na osnovu tog člana i uz primjenu odredaba člana 46.  izriče

KAZNU ZATVORA

U TRAJANJU OD 1 (JEDNE) GODINE I 6 (ŠEST) MJESECI

Na osnovu člana 207. stav 8 Krivičnog zakonika Republike Srpske od optuženog se oduzima opojna droga, i to: dva paketića sačinjena od PVC vrećica sa sadržajem zelene biljne materije neto mase 48,407 grama i 48,290 grama i jedan paketić sačinjen od PVC folije sa sadržajem osušenih biljnih vrhova zelene do smeđe boje neto mase 0,3744 grama i ista se ima uništiti.

Na osnovu člana 82. stav 1. Krivičnog zakonika Republike Srpske od optuženog se oduzimaju predmeti nastali izvršenjem krivičnog djela, i to: tri novčanice u apoenu od 50 KM (pedeset konvertibilnih maraka)  serijskih brojeva F15171973, HO4109913, HO4641281, jedna novčanica u apoenu od 20 KM (dvadeset konvertibilnih maraka) serijskog broja H10015089, jedna novčanica u apeonu od 10 KM (deset konvertibilnih maraka) serijskog broja GO866280 i jedna novčanica u apoenu od 10 (deset) eura serijskog broja 291799 i iste se imaju predati Agenciji za upravljanje oduzetom imovinom.

Na osnovu člana 99. stav 4. Zakona o krivičnom postupku Republike Srpske optuženi se oslobađa obaveze plaćanja troškova krivičnog postupka i isti padaju na teret budžetskih sredstava suda. 

O b r a z l o ž e n j e

Okružno javno tužilaštvo u Doboju je svojom optužnicom broj T15 0 KT 0036148 23 od 15.06.2023. godine optužilo A. E., zbog krivičnog djela neovlaštena proizvodnja i promet opojnih droga iz člana 207. stav 1 Krivičnog zakonika Republike Srpske. Na ročištu za izjašnjenje o krivici, optuženi se izjasnio da nije kriv, pa je zakazan glavni pretres. 
Okružni javni tužilac na glavnom pretresu nije činjenično ni pravno mijenjao optužnicu.
Na glavnom pretresu optuženi je u cjelosti priznao izvršenje djela, te je naveo da je izjavu o priznanju krivice dao dobrovoljno, svjesno i sa razumjevanjem i da na njega nije vršen nikakav pritisak kako bi priznao izvršenje djela.
Priznanje optuženog potvrđuju i dokazi koji su izvedeni na glavnom pretresu  i to: Zapisnik o ispitivanju osumnjičenog A. E., sastavljen u Policijskoj upravi Doboj broj 14-03/1/2-149/22 od 02.11.2022. godine, Zapisnik o saslušanju svjedoka S. A., sastavljen u Policijskoj upravi Doboj broj 14-03/1/2-148/22 od 25.10.2022. godine, Zapisnik o saslušanju svjedoka S. S., sastavljen u Policijskoj upravi Doboj broj 14-03/1/2-150/22 od 09.11.2022. godine, Zapisnik o saslušanju svjedoka H. E., sastavljen u Policijskoj upravi Doboj broj 14-03/1/2-151/22 od 09.11.2022. godine, Službena zabilješka, Policijske uprave Doboj broj 14-03/1/2-150/22 od 25.10.2022. godine, Službena zabilješka, Policijske uprave Doboj broj 14-03/1/2-153/22 od 02.11.2022. godine, Službena zabilješka, Policijske uprave Doboj broj 14-03/1/2-154/22 od 02.11.2022. godine, Službena zabilješka, Policijske uprave Doboj broj 14-03/1/2-155/22 od 02.11.2022. godine, Službena zabilješka, Policijske uprave Doboj broj 14-03/1/2-156/22 od 02.11.2022. godine, Izvještaj o izvršenom pretresu lica i porodične kuće, Policijske uprave Doboj broj 14-03/1/2-230-933/22 od 03.11.2022. godine, uz naredbu za pretresanje Osnovnog suda u Tesliću broj  87 0 K 039377 22 Kpp od 31.10.2022. godine, zapisnik o pretresu stana i drugih prostorija broj 14-03/1/2-230-933/22 od 02.11.2022. godine, potvrdu o privremenom oduzimanju predmeta na osnovu naredbe za pretresanje broj 14-03/1/2-230-20/22 od 02.11.2022. godine i potvrdu o predaji predmeta broj 14-03/1/2-230-20/22 od 03.11.2022. godine, zapisnik o pretresanju lica  PS Teslić broj 14-03/1/2-230-933/22 od 02.11.2022. godine, Naredba, Osnovnog suda u Tesliću broj 87 0 K 039377 22 Kpp od 31.01.2023. godine Nalaz vještačenja biljne materije, Jedinice za forenziku- Kriminalističko- tehničkog centra Banja Luka broj 06/2-1-230-381/23, uz naredbu za vještačenje broj T15 0 KT 0036148 22 od 20.01.2023. godine,  Potvrda o dobrovoljnoj predaji predmeta, Policijske uprave Doboj broj 14-03/1/2-18/22 od 25.10.2022. godine, uz zapisnik o dobrovoljnoj predaji predmeta boj 14/03/1/2-18/22 od 25.10.2022. godine i prekršajni nalog broj 004.218.942.9 od 25.10.2022. godine na ime S. A., Fotodokumentacija broj 14-03/1/2-230-933/22 od 20.12.2022.godine Fotodokumentacija broj 14-03/1/2-230-933/22 od 07.02.2023. godine i Izvod iz kaznene evidencije na ime A. E. izdat od Policijske uprave Doboj od 04.11.2022. godine
Cijeneći sve gore navedene dokaze, kako pojedinačno, tako i u njihovoj međusobnoj vezi, a prije svega priznanje optuženog, sud je našao da se u radnjama optuženog stiču sva obilježja krivičnog djela neovlaštena proizvodnja i promet opojnih droga iz člana 207. stav 1 Krivičnog zakonika Republike Srpske, na način pobliže opisan u izreci presude.


Sud je cijenio i psihički odnos optuženog prema izvršenom krivičnom djelu i našao da je on ovo djelo učinio sa umišljajnim oblikom vinosti i to sa direktnim umišljajem. Naime, optuženi je svjestan da  nema ovlaštenje da drži radi prodaje i da prodaje supstance koje su proglašene za opojnu drogu, ali on ipak iste neovlašteno drži i prodaje, čime pokazuje  i htijenje djela.
Obzirom da se u toku postupka nije pojavila nijedna okolnost koja bi dovela u sumnju uračunljivost optuženog, sud ga je oglasio krivim zbog krivičnog djela neovlaštena proizvodnja i promet opojnih droga iz člana 207. stav 1. Krivičnog zakonika Republike Srpske.
Okružni javni tužilac je vezano za vrstu i visinu krivičnopravne sankcije naveo da predlaže da sud izrekne optuženom kaznu u skladu sa zakonom, cijeneći kao olakšavajuće okolnosti da je optuženi dobrovoljno i svjesno priznao izvršenje djela, a što se tiče otežavajućih okolnosti, sud treba da cijeni da ovo nije prvi put da optuženi čini isto djelo.
Branilac optuženog je vezano za vrstu i visinu krivičnopravne sankcije navela, da je njen branjenik priznao izvršenje terećenog djela i da je činjenica da je isti ranije osuđivan i da je povratnik u činjenju  krivičnog djela ali je i činjenica da je on  svjestan zaprijećene kazne za predmetno krivično djelo, svjestan je težine djela i posljedica, a odlučio se za priznanje djela i kaje se zbog izvršenja istog. Iz kaznene evidencije proizilazi da je optuženi [...]. U svakom slučaju imajući u vidu priznanje djela, mole sud da to cijeni kao i da je u kontekstu toga optuženi pokazao saradnju sa organima i doprinjeo ekonomičnosti i efikasnosti postupka, tako da prisutna otežavajuća okolnost ne bi trebala stvarati predrasudu u smislu statusa optuženog i sankcije koja slijedi. Takođe, treba imati u vidu i količinu zatečene droge, da je optuženi porodičan čovjek, da je otac dvoje djece, da je bez sredstava za život i da su te okolnosti doprinjele njegovom ovakvom ponašanju. Mole sud da imajući u vidu  sve te olakšavajuće i otežavajuće okolnosti bude što blaži, imajući u vidu i raspon te sankcije od 1 do 10 godina.
Optuženi je naveo da se kaje zbog izvršenja djela i da se pridružuje navodima svog branioca.


Prilikom odlučivanja o krivičnoj sankciji sud je imao u vidu kaznu propisanu za učinjeno krivično djelo (kazna zatvora od 1 do 10 godina), stepen krivične odgovornosti optuženog, jačinu ugrožavanja zaštićenog dobra i nastupjelu posljedicu, pa je na strani optuženog  A. E. kao olakšavajuće okolnosti cijenio da je priznao izvršenje djela i time omogućio efikasno okončanje krivičnog postupka,  da se kaje zbog izvršenja djela, da je oženjen, da je otac dvoje djece, da je nezaposlen i da je lošeg imovnog stanja dok je od otežavajućih okolnosti sud cijenio da je optuženi ranije osuđivan zbog istog krivičnog djela. Cijeneći sve olakšavajuće i otežavajuće okolnosti, a imajući u vidu prirodu i težinu krivičnog djela kao i ličnost optuženog, te da ranije osude nisu imale uticaja na optuženog da više ne čini ista krivična djela, sud mu je izrekao kaznu zatvora u trajanju od 1 godine i  6 mjeseci. Izričući ovakvu sankciju sud nalazi da će se sa njom postići svrha kažnjavanja te da će i ova vrsta krivične sankcije dovoljno djelovati na optuženog da u buduće ne čini krivična djela.

Na osnovu člana 207. stav 8. Krivičnog zakonika Republike Srpske sud je od optuženog oduzeo opojnu drogu i to: dva paketića sačinjena od PVC vrećica sa sadržajem zelene biljne materije neto mase 48,407 grama i 48,290 grama i jedan paketić sačinjen od PVC folije sa sadržajem osušenih biljnih vrhova zelene do smeđe boje neto mase 0,3744 grama i odredio da se ista ima uništiti, jer je njeno oduzimanje obavezno.


Takođe, na osnovu člana 82. Krivičnog zakonika Republike Srpske od optuženog su oduzete tri novčanice u apoenu od 50 KM (pedeset konvertibilnih maraka)  serijskih brojeva F15171973, HO4109913, HO4641281, jedna novčanica u apoenu od 20 KM (dvadeset konvertibilnih maraka) serijskog broja H10015089, jedna novčanica u apeonu od 10 KM (deset konvertibilnih maraka) serijskog broja GO866280 i jedna novčanica u apoenu od 10 (deset) eura serijskog broja 291799 i određeno je da se iste imaju predati Agenciji za upravljanje oduzetom imovinom, jer se radi o predmetima koji su nastali izvršenjem krivičnog djela.
Na osnovu člana 99. stav 4. Zakona o krivičnom postupku Republike Srpske sud je optuženog oslobodio obaveze plaćanja troškova krivičnog postupka, jer bi po ocjeni suda imajući u vidu da je optuženi porodičan čovjek, lošeg imovnog stanja i bez stalnih primanja, plaćanje istih ugrozilo njegovo izdržavanja i izdržavanje njegov porodice.
Zapisničar,                                                                                                      Predsjednik vijeća,

Lažetić Aleksandra                                                                                           Đuričić Dragana 

POUKA: Protiv ove presude može se izjaviti žalba Okružnom sudu u Doboju u roku od 15 dana od dana prijema prepisa iste. Žalba se podnosi putem ovog suda u dovoljnom broju primjeraka za sud i protivnu stranu.

